Document ID: 31999R2398

ΚΑΝΟΝΙΣΜΟΣ (ΕΚ) αριθ. 2398/1999 ΤΗΣ ΕΠΙΤΡΟΠΗΣ
της 11ης Νοεμβρίου 1999
για τροποποίηση του κανονισμού (ΕΚ) αριθ. 890/1999 σχετικά με την οργάνωση των ενεργειών πληροφόρησης για το κοινοτικό καθεστώς σήμανσης του βοείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2071/98 του Συμβουλίου, της 28ης Σεπτεμβρίου 1998 σχετικά με τις ενέργειες πληροφόρησης για τη σήμανση του βοείου κρέατος(1), και ιδίως το άρθρο 4,
Εκτιμώντας τα ακόλουθα:
(1) σύμφωνα με το άρθρο 2 παράγραφος 1 του κανονισμού (ΕΚ) αριθ. 890/1999 της Επιτροπής, της 29ης Απριλίου 1999, σχετικά με την οργάνωση των ενεργειών πληροφόρησης για το κοινοτικό καθεστώς σήμανσης του βοείου κρέατος(2), οι αρμόδιες αρχές έχουν διαβιβάσει στην Επιτροπή τα προγράμματα πληροφόρησης που έχουν προταθεί και επιλεγεί, μαζί με αιτιολογημένη γνώμη·
(2) ορισμένα κράτη μέλη δεν ήσαν σε θέση να υποβάλουν τις προτάσεις τους εντός της απαιτούμενης προθεσμίας. Τα εν λόγω κράτη μέλη υπέβαλαν έγκυρες αιτιολογίες για την παράταση της εν λόγω προθεσμίας. Είναι, επομένως, σκόπιμο να μπορέσει η Επιτροπή να επιτρέψει την παράταση της προθεσμίας η οποία ορίζεται στην παράγραφο 1 του άρθρου 2 του κανονισμού (ΕΚ) αριθ. 890/1999·
(3) τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η επόμενη φράση προστίθεται στην παράγραφο 1 του άρθρου 2 του κανονισμού (ΕΚ) αριθ. 890/1999: "Στις δεόντως αιτιολογημένες περιπτώσεις, η Επιτροπή μπορεί να επιτρέψει την κατά ένα μήνα παράταση της προθεσμίας αυτής."
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 11 Νοεμβρίου 1999.

Labels: 3
17